PRIMERA EDICIÓ DEL CONCURS DE FOTOGRAFIA TORREVELLA EN UN INSTANT (TROBA LA INSPIRACIÓ EN QUALSEVOL RACÓ DE TORREVELLA) - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/5272)
  + [Valencià](/va/acuerdo/5272)






Selector de idioma

Leer

* [Español](/es/acuerdo/5272)
* [Valencià](/va/acuerdo/5272)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





PRIMERA EDICIÓ DEL CONCURS DE FOTOGRAFIA TORREVELLA EN UN INSTANT (TROBA LA INSPIRACIÓ EN QUALSEVOL RACÓ DE TORREVELLA)[Butlletí Oficial Universitat d'Alacant](/ca/Publicacion)
================================================================================================================================================================================

Secretaria General

Butlletí Oficial Universitat d'Alacant





PRIMERA EDICIÓ DEL CONCURS DE FOTOGRAFIA TORREVELLA EN UN INSTANT (TROBA LA INSPIRACIÓ EN QUALSEVOL RACÓ DE TORREVELLA)

Data d'aprovació
:   14/05/2019

Data de publicació
:   21/05/2019

Òrgan competent
:   Vicerector de Cultura, Esport i Llengües

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=5272.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/5272)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/5272)
  + [Compartir acuerdo en 

    X](https://twitter.com/intent/tweet?via=UA_Universidad&text=PRIMERA EDICIÓ DEL CONCURS DE FOTOGRAFIA TORREVELLA EN UN INSTANT (TROBA LA INSPIRACIÓ EN QUALSEVOL RACÓ DE TORREVELLA)&url=https://www.boua.ua.es/va/acuerdo/5272)

**Títol:** PRIMERA EDICIÓ DEL CONCURS DE FOTOGRAFIA TORREVELLA EN UN INSTANT (TROBA LA INSPIRACIÓ EN QUALSEVOL RACÓ DE TORREVELLA)

**Secció:** CONVOCATÒRIES I CONCURSOS

**Òrgan:** Vicerector de Cultura, Esport i Llengües

**Data d'aprovació:** dimarts, 14 de maig de 2019

BASES DEL CONCURS DE FOTOGRAFIA

La Universitat d'Alacant, a través de la Seu Universitària de la Universitat d'Alacant a Torrevella, juntament amb l'Associació de Fotografia de Torrevella i la col·laboració de l'Ajuntament de Torrevella i el projecte T’AVALEM II, especialitat promoció turística local i informació al visitant, convoquen la:

PRIMERA EDICIÓ DEL CONCURS DE FOTOGRAFIA TORREVELLA EN UN INSTANT (troba la inspiració en qualsevol racó de Torrevella)

Amb les BASES següents:

Aquest concurs de fotografia té una doble finalitat: d'una banda, que la persona participant trobe la inspiració i capte, mitjançant una instantània, llocs o moments emblemàtics de Torrevella (festius, socials, costumistes) que tinguen un significat especial per a ella. D'altra banda, promocionar la imatge de Torrevella en l'àmbit turístic mitjançant una temàtica oberta que no necessàriament estiga vinculada amb el mar, les platges i el període estival. El contingut és totalment lliure; qualsevol lloc o esdeveniment de la nostra localitat que la persona concursant considere oportú podrà ser admès per a concórrer en Torrevella en un instant.

1. PARTICIPANTS

Podrà participar en el concurs qualsevol persona major de 18 anys. Els membres del jurat no hi participaran.

2. TEMÀTICA

La temàtica es vincula amb la ciutat de Torrevella en tota l’extensió: paisatgística, costumista, social, cultural, etc. El concursant tindrà la possibilitat i la llibertat de captar unes fotografies de tall personal amb la intenció de plasmar els racons de la ciutat que considere més emblemàtics i representatius.

En les instantànies enviades s'haurà de demostrar, clarament i inequívocament, que la imatge pertany a la ciutat de Torrevella. Per això caldrà indicar-hi el moment i el lloc de la captura.

3. OBRES

Cada participant podrà presentar-hi un màxim de TRES obres en color o B/N (en el cas d'enviar més fotografies, només seran seleccionades les tres primeres), hauran de ser originals i inèdites i no podran haver sigut presentades amb anterioritat en altres concursos, webs o qualsevol altre mitjà digital o imprès. Les persones participants es responsabilitzen totalment de ser-ne les úniques autores, que no hi haja drets a tercers, com també de tota reclamació per drets d'imatge sobre les obres presentades a concurs.

Les persones participants en aquest concurs garantiran que:

Són les propietàries de les obres presentades.

Estan en possessió de la propietat intel·lectual de les imatges i tenen l'autorització de les persones que hi puguen aparèixer.

Cedeixen els drets de reproducció, distribució i comunicació pública de les obres.

L'obra estarà acompanyada del nom de l'autor o l’autora.

4. PRESENTACIÓ

Les obres hauran de ser presentades en suport digital. Han de ser arxius JPG.

5. ENVIAMENT

Les obres seran remeses per correu electrònic a l’adreça kmoi.rllehfjtdm@sp.fk i com a assumpte del missatge TORREVELLA EN UN INSTANT.

Juntament amb les obres caldrà adjuntar-hi les dades següents:

Quant a l'autoria:

- Nom

- Cognoms

- Data de naixement

- Adreça

- Codi postal

- Municipi

- Província

- País

- Telèfon

- Correu electrònic

Pel que fa a la fotografia:

- S'indicarà el moment i el lloc de la captura de cadascuna de les fotografies.

A més, recomanem enviar cada imatge per separat, encara que usem el mateix correu electrònic, per a evitar que l'arxiu rebut en el servidor tinga un pes excessivament gran i siga rebutjat. En aquest cas, en l'ASSUMPTE del correu, a més d’allò indicat d'abans, haurà d'incloure I, II, III segons pertoque. Si, així i tot, l'arxiu adjunt és superior a 25 mb o no pot ser enviat per aquest mitjà, es podrà utilitzar la plataforma WeTransfer per a enviar-lo, però caldrà enviar sempre el correu electrònic amb les dades a l’adreça [mfvt.ucwbnijolr@cp.th](mailto:gwda.osxgveiwiu@jw.tw).

6. TERMINI D’ADMISSIÓ

El termini per a presentar les obres començarà l'endemà de la publicació d'aquesta convocatòria en el BOUA i acabarà l'11 de juny a les 23.59 hores.

7. PREMIS

Es concediran tres premis a les tres millors fotografies. Cada premi consisteix en la difusió de la fotografia mitjançant l’adaptació i la impressió en format postal amb la intenció de promocionar la imatge de Torrevella. Les postals seran distribuïdes en l'oficina de turisme de Torrevella i se n’esmentarà l'autoria. Les despeses que genere aquesta impressió seran assumits per la Seu Universitària de la Universitat d'Alacant a Torrevella, amb càrrec a l'orgànica 71202E0015.

Cada participant podrà obtenir un màxim d'un premi.

El jurat pot declarar desert el premi.

8. DECISIÓ DEL JURAT

La decisió del jurat serà coneguda el dia 20 de juny. En l’acte seran lliurats els premis i serà comunicada expressament per l'organització del concurs TORREVELLA EN UN INSTANT als autors o a les autores guanyadors. De la mateixa manera, tant la Seu de la UA com l'Associació de Fotografia de Torrevella, juntament amb el Projecte T’AVALEM II de promoció turística local i informació al visitant difondran aquesta informació en els mitjà de comunicació, en les pàgines web i a través dels canals que es crega convenient.

9. EL JURAT

El jurat estarà format pel fotògraf Joaquín Carrión, o la persona en qui delegue; Olga Infantes, funcionària de l'àrea de Turisme de l'Ajuntament de Torrevella, o la persona en qui delegue, i Juan Sagredo, membre integrant de l'Associació de Fotografia de Torrevella, o la persona en qui delegue. José Norberto Mazón, coordinador acadèmic de la Seu Universitària de Torrevella, actuarà com a secretari, amb veu però sense vot.

Podrà estar assessorat per professionals de la fotografia, i d’acord amb criteris de creativitat i qualitat tècnica, seleccionarà deu obres finalistes, de les quals seran seleccionades les obres premiades.

10. DRETS D’AUTOR

Les persones participants cedeixen a l'organització els drets de reproducció, distribució, comunicació pública, posada a disposició, transformació i qualssevol altres drets necessaris per a la comercialització total o parcial dels treballs i perquè els organitzadors puguen incloure'ls en les emissions, pàgines web, xarxes socials i altres suports de comunicació que disposen, entre d’altres, per al foment de la participació i la promoció dels treballs en qualsevol suport per a tothom i pel període màxim que permeta la legislació.

Les obres premiades seran inserides en postals que seran difoses des de l'oficina de turisme al costat del nom de l'autor o l’autora.

11. ACCEPTACIÓ DE LES BASES

La participació en aquest concurs comporta la plena acceptació de totes i cadascuna d'aquestes bases i de la decisió inapel·lable del jurat.

12. INFORMACIÓ

Les persones participants poden consultar qualsevol dubte en l’adreça de correu electrònic següent: [hiulldshfdfutlfl@lkzpw.hpg](mailto:jfkragnbkiakuife@seiib.tmw)

Alacant, 14 de maig de 2019

Carles Cortés Orts

Vicerector de Cultura, Esport i Llengües





[Carretera Sant Vicent del Raspeig s/n  
03351 Sant Vicent del Raspeig - Alacant  
 Tel. 76 863 9203 - Fax 05 338 6118](https://www.google.es/maps/@66.439615,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12728&trk=tyah&trkInfo=tarId%3D1550802416484%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)